Tehnologia stă la originea a ceea ce Hubble este și face.
Prin urmare, progresele făcute în crearea și mentenanța unor telescoape ca Hubble
au influențat domenii foarte îndepărtate de astronomie.
De la industrie la medicină, de la sectorul aerospațial la cel energetic,
astronomia din zilele de azi a influențat fiecare zonă a tehnologie.
Impactul astronomiei asupra lumii noastre tehnologice
Ce folos practic există pentru majoritatea oamenilor? Știți, exemple din lumea reală?
Ok. Pentru început, noi facem fizică fundamentală.
Deci asta înseamnă că orice facem, nu va avea probabil uz practic în secunda următoare.
Dar ceva care are uz practic este relativitatea generală.
Îl mai țineți minte pe Einstein? 1916, acum doar o sută de ani?
El s-a gândit la relativitatea generală, și pentru ani întregi a fost inutilă.
Vreau să spun, inutilă pentru oamenii obișnuiți. Și acum toată lumea se folosește de ea în fiecare zi.
Și nu ghicesc dacă le spunem unde, da? Pentru că o poartă în buzunar.
GPS! GPS-ul din telefonul tău e o aplicație directă a relativității generale.
Mai exact, nu ar merge fără relativitatea generală.
Hubble e un instrument sofisticat, un adevărat standard între observatoare.
A necesitat tehnologie de ultimă oră ca să fie construit;
și numeroase îmbunătățiri și modernizări, inclusiv cinci misiuni de mentenanță, l-au adus unde este astăzi.
Nu e o surpriză că multe dintre tehnologiile create pentru Hubble și alte instrumente astronomice
și-au găsit utilizări și în alte domenii.
Tehnologiile de imagistică astronomică au avut un impact uriaș în echipamentul medical.
Unele, cum ar fi CCD-urile sau detectoarele CMOS, au ajuns și în viața de zi cu zi
Aceste cipuri electronice convertesc fotonii în sarcină electrică
permițând camerelor foto să reacționeze la lumină cu o eficiență incredibilă.
CCD-urile sunt esențiale pentru Hubble.
Advanced Camera for Surveys folosește o cameră foto CCD pentru a captura imagini ca Hubble Ultra Deep Field
cea mai adâncă imagine în spectrul vizibil al cosmosului obținută vreodată.
Decizia de a folosi tehnologie CCD super-sensibilă pe Hubble
a avut un rol imens în îmbunătățirea și popularizarea acestor detectori.
De atunci, detectori similari au început să fie folosiți în aparate foto, camere web și telefoane mobile.
Apropo, tot acum un secol, a apărut fizica cuantică.
O revoluție totală în modul în care ne-am imaginat lumea.
Și fără fizică cuantică, un telefon mobil nu ar funcționa
La fel de familare nouă ca telefoanele mobile și camerele foto digitale sunt aparatele cu GPS
Printr-o rețea de sateliți operați de forțele militare ale Statelor Unite
conducătorii de mașini și utilizatorii de smartphone-uri își pot da seama unde se află la orice moment.
Sateliții GPS folosesc obiecte astronomice foarte strălucitoare și foarte îndepărtate
pentru a-i ajuta să-și determine poziția cu mare acuratețe.
Crearea unei hărți precise a acestor obiecte strălucitoare, pe nume quasari,
a necesitat o strânsă colaborare între dezvoltatori și astronomie.
Uniunea Europeană, în colaborare cu ESA, își crează acum propriul sistem de navigare, pur civil,
pe nume Galileo, care va începe să funcționeze la sfârșitul lui 2016.
Dar pentru astronomie, nu doar hardware-ul atrage atenția din puct de vedere tehnologic
Instrumentele Hubble ar fi mult mai puțin utile fără software-ul potrivit pentru analiza datelor pe care acestea le colectează.
Acest software a fost creat folosind limbaje de programare speciale
Interactive Data Language, sau IDL, (Limbajul Interactiv de Date) este unul dintre acestea.
În zilele noastre, este des folosit în imagistica medicală și modelarea atmosferică.
Dar primele programe IDL au fost folosite pentru a analiza date astronomice
și până și astăzi, astronomii creează o mare parte din programele noi.
IDL nu este nici pe departe singurul lucru pe care medicina și astronomia îl au în comun.
Avem lumină vizibilă, unde radio, infraroșu...
...toate, unde electromagnetice pe care astronomii le folosesc pentru a observa Universul.
Dar, pe vremuri, lipseau razele X.
Așa că un astronom a zis: OK, hai să facem ceva cu problema asta.
și a creat tehnologia necesară pentru a observa cerul cu raze X
El a primit premiul Nobel, ceea ce n-a fost rău, iar noi ne-am ales cu tehnologia.
Și astăzi o folosim în fiecare zi când trecem prin filtrele de securitate într-un aeroport,
sau când mergem la spital.
Deci acesta este un exemplu de tehnologie folosită zi cu zi, mulțumită astronomiei.
Tehnici de imagistică avansată folosite de Hubble pentru a vedea în profunzime în spațiu
sunt acum folosite de doctori pentru a vizualiza țesut mamar fără a necesita o biopsie.
Programe create pentru a procesa imagini din satelit ale ESA
au fost adaptate pentru a detecta semne de Alzheimer în RMN-uri.
Iar aceste scannere, împreună cu multe altele folosite în medicină,
au beneficiat de inovațiile în tehnologia imagistică
aduse de telescoape ca Hubble.
Stelele scânteiază, și asta e o problemă foarte mare pentru astronomi.
De fapt, nu stelele scânteiază, ci problema e în atmosfera noastră, care se tot mișcă.
Și, pentru a compensa aceste instabilități atmosferice, astronomii au avut o idee foarte deșteaptă,
numită optică adaptivă.
Ideea e că sau îți alegi o stea naturală foarte strălucitoare,
sau folosești un laser foarte puternic pentru a crea o stea ghid artificială.
Deci ideea e, știi cum ar trebui să arate o stea ideală,
și pe urmă măsori sau steaua ghid laser sau steaua strălucitoare naturală pe care o vezi prin telescop,
și, comparându-le, cu ajutorul unor calcule matematice complicate,
poți găsi un algoritm care să-ți corecteze imaginea.
Și tehnologia aceasta are și uz medical, nu?
Într-adevăr! Au creat operații de ochi pe bază de laser, am avut și eu nevoie,
se cheamă LASIK și ideea e foarte asemănătoare.
În principiu, se prind care e forma ideală a ochiului,
și folosesc laserul pentru a o corecta.
și pe urmă vezi lumea mult mai limpede și mai frumos.
Acesta este doar partea vizibilă a ghețarului.
Tehnologia creată pentru a explora Universul
a contribuit în mii de moduri în viața noastră de zi cu zi, și a și sprijinit colaborarea internațională.
Deși beneficiile din viața de zi cu zi nu apar imediat, ele sunt neîndoielnice.
De la contribuțiile la o gamă diversă de domenii prin transfer tehnologic,
la modificarea perspectivei noastre asupra Universului în care trăim,
astronomia continuă să aibă un rol mai important în viețile noastre decât ne putem imagina
Observațiile vechi sunt foarte valoroase pentru noi. Vrem să le păstrăm pentru totdeauna.
Pentru că nu le poți niciodată repeta; cerul se schimbă.
Deci avem observații foarte foarte vechi. 10, 20, 50, 100 ani.
Așa că avem un format digital de imagine: fits. Nu e foarte cunoscut, dar e standard.
Toată lumea îl folosește.
Ceva ca jpeg, pe ăsta îl știe toată lumea, sau gif...
E ca un jpeg, dar totul e descris în fișier.
Deci dacă primești doar fișierul, știi cum trebuie citit.
Și acum a început să fie folosit și în arhive neastronomice. Cum ar fi, bibliotecile vechi.
Biblioteca Vaticanului folosește formatul nostru astronomic. Și, știi, ei lucrează pe termen lung.
Deci toată digitalizarea arhivelor Vaticanului e acum făcută în format fits
care e universal în astronomie.
Deci, gândiți-vă: pot să primesc o bandă magnetică sau un CDsau o imagine care a fost făcută în Statele Unite acum 30 de ani.
și pot să i-o dau și unui coleg rus.
Nu sunt probleme cu formate închise, nu sunt probleme de diferențe de versiuni, pur și simplu merge, e standard. Magie.
Transcrierea: ESA/Hubble; Traducerea: Ruxandra Vâlcu